Author: halaszova anita
Last saved by: Tokárová Silvia
Company: SPU

Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	Ing. Silvia Tokárová, štátny radca, sekcia regionálneho školstva SRŠ
2. Zahraničná pracovná cesta:
Štát, mesto:			Česká Republika, Praha
Vykonaná v dňoch:	20. – 23. 05. 2014 
Účel cesty:	Účasť na konferencii „Školní stravování 2014“ a na zasadnutí SPV v ČR.
3. Rámcový program konferencie:
20. máj 2014 – príchod do Prahy v popoludňajších hodinách
20. máj 2014 – účasť na zahájení a celodennom programe konferencie „50.VÝROČÍ SYSTÉMU ŠKOLNÍHO STRAVOVÁNÍ“ . Zahájenie konferencie vykonal zástupca MŠMaTV PhDr. Marcel Chládek, MBA
21. máj 2014 – účasť na celodennom programe konferencie a zasadnutí Společnosti pro výživu.
V rámci panelovej diskusie aktívna prezentácia modelu kvalitatívneho výberu potravín v rámci MSN a receptúr pre školské stravovanie v SR a modelu verejného obstarávania potravín v školskom stravovaní.
22. máj 2014 – účasť na konferencii  pre pedagogických a ďalších odborných zamestnancov a záver konferencie.
23. máj 2014 – rokovanie so Společností pro výživu – Zapojenie MŠVVaŠ SR do súťaže „Nejlepší školní obed“ a organizačné zabezpečenie spoločnej konferencie o školskom stravovaní – 70. Výročie existencie školského stravovania v Čechách a na Slovensku.
23. máj 2014 – odchod na Slovensko v popoludňajších hodinách.

 4. Stručný priebeh rokovaní:
Konferencia o školskom stravovaní bola zameraná na nasledovné témy:
-	vznik a vývoj školského stravovania v Československu
-	školské stravovanie po r. 1990, súčasný trend a porovnania s vyspelými štátmi EÚ
-	diétne stravovanie a vyhodnotenie pilotného projektu stravovania celiatikov
-	biopotraviny, labeling a potravinová bezpečnosť.

Cieľom podujatia bolo upriamiť pozornosť na 50 rokov existencie legislatívy školského stravovania v Čechách ale aj na Slovensku. Prezentácie v tomto bloku smerovali k vyzdvihnutiu dôležitosti a funkčnosti systému stravovania detí a žiakov ako aj dospelých stravníkov. 
Ďalšie bloky boli venované odborným téma v oblasti prevencie obezity, kvality potravín, a potravinovej bezpečnosti. Extra blok bol venovaný osobitného systému stravovania detí s diétny systémom stravovania a s alergiami. Diskutovanou témou boli automaty na školách pod názvom „Uzdravme svoj automat“. 
V rámci programu sa uskutočnilo zasadnutie Celoslovenskej sekcie pre školské stravovanie na ktorej sa zúčastnili zástupkyne odborov školstva OÚ v SR, metodičky pre školské stravovanie z miest Žilina, Prešov, Košice, Nitra, Trenčín a B. Bystrica. Témou boli predovšetkým – ďalšie postupy pri spracúvaní MSN a receptúr pre školské stravovanie, účasť na podujatiach občianskych združení na podporu školského stravovania, spolupráca s rodičmi detí a žiakov pri propagácia a osvete prevencie výživou.

5. Odporúčané závery:
- účasť zástupcu MŠVVa Š SR na finále súťaže ČR „Nelepší školní obed“ v auguste 2014 v Brne,
-prizvať zástupcu MŠV a TV ČR na plánovanú konferenciu o školskom stravovaní v októbri 2014 s témou „Spoločné 50. Výročie školského stravovania“,
- spoločné postupy pri presadzovaní národných aj medzinárodných politík výživy detí v školách v rámci Európskej komisie a jej pracovných skupín.

 6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u zamestnancov zúčastnených na predmetnej konferencii v sekcii regionálneho školstva. 
7. Osobitne vyhodnotený očakávaný prínos ZPC:
Účasť na tomto stretnutí rozšírila naše poznanie o možnostiach realizácie školského stravovania v rámci prevencie nadváhy a obezity detí a žiakov škôl ako jednu z najefektívnejšie vynaložených investícií s vysokou návratnosťou predovšetkým v rezorte zdravotníctva a iných sociálnych politík.
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: Ing. Silvia Tokárová

Dátum: 26. mája 2014

Správu schválil: Mgr. Zdenko Krajčír, GR SRŠ MŠVV a Š SR